Nyeste Skilderie af Kiøbenhavn, 1815-06-03
(Jndsendt.) Af offentlige Blade sees, at man nu i Norge begynder at eftertrykke danske Skrifter og derved at indskranke Afsætningen af de danske Bogtrykkeriers Frembringelser end mere, end allerede forhen var Tilfældet. For Danmark og Norges Adskillelse, kjendtes hos os Eftertrykkernes Uvæsen, især fra Tydskland, hvis flere smaae Stater gjøre det let, i een Stat ustraffet at eftertrykke hvad mærkeligt og lucrativt der i en anden maatte udkomme. Denne Maade at tilvende sig Andres Eiendom paa, og derved at beriges paa Andres Bekostning, er, som de flere Maader paa hvilke slig Næring, drives, vanskelig, aldeles under saadanne Omstændigheder, at forebygge. Jmod den eeneste, her i Danmark berygtede Eftertrykker, Poul Phoenixberg, brugte Holberg, for hvem Phoenixberg havde eftertrykt tvende Tomer af Comedierne, og derved foraarsaget ham et Tab af omtrent 3 til 400 Slette Daler, ingen andre Repressalier end at gjøre ham latterlig, men rigtigt nok paa en Maade, som den gode Monsieur Phoenixberg neppe selv har leet ad *). Han tilegnede nemlig bemeldte Sr. Phoenixberg og hans smukke Kjæreste en nye Tome af sine Commedier i en Dedication, som er noget af det Vittigste og Snurrigste, der ved slig Leilighed kan være skrevet, og hvori han blandt andet faaer Eftertrykkeren sagt, at han ikke er bedre end enhver anden Tyv. Men ligesom det kun var en Holberg, der havde der i sin Magt at tage Repressalier paa denne Maade, saaledes er det ogsaa ikkun Faa, hvilke allene dermed vilde være tjente. Da en Eftertrykker, hverken som Forfatteren, har anvendt Hovedbrud og Tid paa det eftertrykte Værks Udarbeidelse, eller, som Forlæggeren, har givet noget Honorar for Rettigheden at publicere og sælge det; saa er han, hvis Udlæg allene bestaaer i Trykke=Omkostningerne, naturligviis istand til at sælge for ringere Priis end nogen af hine. Saa faae han altsaa kan faae sit Eftertryk færdigt, er han istand til at standse alt Udsalg af det retmæssige Oplag. Følgerne af de i Danmark udkomne Skrifters Efter trykning i Norge kunne saaledes i Tiden blive heel sørgelige for vor Literatur. Et allene at der af ethvert betydeligt Skrift ei vil kunne regnes paa nogen Afsætning til Norge, hvorhen før et 1) See første Bind af Kbhavnske Samlinger af rare Piecer, S. 233, eller: Holbergs udvalgte Skrifter, 1ste Bind. ikke ubetydeligt Antal Exemplarer gik, men selv i Danmark kan det, hvis hiin nye Jndustriegreen, skulde ret komme i Flor, være at befrygte, i det mindste hvad f. Ex. Skolebøger angaaer, at efter trykte Exemplarer hist oppe fra, kunne med Tiden indsnige sig. Dette vil igien have til Følge, at den Betaling, der for litteraire Arbeider er at vente, og til hvilken vel de fleste Forfattere ere nødte ogsaa at have Hensyn til, vil endnu blive ubetydeligere end den hidtil var, at Forlag af gode Skrifter af noget Omfang vil blive misligere, og Selvforlag voveligere end saadant allerede har været. Og herved ville netop nyttige Skrifter, snarere qvæles end flette og unyttige, thi de sidste ere som oftest tillige de mindst bekostelige, og de ved hvis Forlag mindst voves. Opmuntring til nyttige og betydelige litteraire Arbeider vil saaledes herefter blive end mindre. Det vil, i det mindste i lang Tid og indtil det danske Sprogs Litteratur i Norge vinder egen Consistence og Selvstændighed, være Dannemark, som allene kommer til at lide under den Eftertryk ning, der ved Adskillelsen er kommen i Gang. Thi saalænge Rigerne vare forenede, tryktes alle betydeligere Værker, ogsaa af norske Forfattere, i Danmark og paa danske Boghandleres Forlag. Fra de norske Presser og paa nogen nulevende norsk Mands Forlag, er i hele denne Forenings Tid næsten intet Værk udkommet, som det i Danmark vilde lønne Umagen nu at eftertrykke.